Diari Oficial de la Generalitat Valenciana


Sumari del DOGV 9620, del 19-06-2023 (2023/6848)

RESOLUCIÓ de 12 de juny de 2023, de la Conselleria d'Innovació, Universitats, Ciència i Societat Digital, per la qual s'adjudiquen i deneguen les beques per a l'alumnat que finalitze els seus estudis universitaris en les universitats de la Comunitat Valenciana durant el curs 2022-2023.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9620

Data del DOGV
:   19-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/6848


Data del document
:   12-06-2023

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * ajuda pública

RESOLUCIÓ de 12 de juny de 2023, de la Conselleria d'Innovació, Universitats, Ciència i Societat Digital, per la qual s'adjudiquen i deneguen les beques per a l'alumnat que finalitze els seus estudis universitaris en les universitats de la Comunitat Valenciana durant el curs 2022-2023. [2023/6848]  
Per Ordre 24/2016, de 10 de juny, de la Conselleria d'Educació, Investigació, Cultura i Esport, s'estableixen les bases reguladores per a la concessió de les beques per a l'alumnat que finalitze els seus estudis universitaris en les universitats de la Comunitat Valenciana (d'ara endavant ordre de bases).  
Mitjançant Resolució de 27 de desembre de 2022, de la Conselleria d'Innovació, Universitats, Ciència i Societat Digital, es convoquen beques per a l'alumnat que finalitze els seus estudis universitaris durant el curs 2022-2023 en les universitats que integren el sistema universitari valencià (d'ara endavant, resolució de convocatòria).  
D'acord amb el que estableix l'article 4 de l'ordre de bases i l'article 5 de la resolució anteriorment esmentades, aquestes beques s'adjudicaran, en primer lloc, a l'alumnat al qual reste un màxim de 18 crèdits per a finalitzar els seus estudis. Subsidiàriament, si hi ha crèdit disponible, la beca es concedirà a l'alumnat al qual reste un màxim de 24 crèdits per a finalitzar els seus estudis.  
Així mateix, en l'article 4.1 de l'ordre de bases, s'estableix que aquestes beques es concediran en règim de concurrència competitiva. Les beques s'adjudicaran fins que s'esgote l'import global màxim previst en la resolució de convocatòria, i quedarà exclòs de la beca l'alumnat la nota mitjana del qual siga inferior a la de l'alumne/a o alumnes on s'esgote l'import global màxim.  
Amb data 30 de maig de 2023, la comissió establida segons l'article 15 de l'ordre de bases i l'article 16 de la resolució de convocatòria, anteriorment esmentades, valora les sol·licituds presentades per l'alumnat al qual resta un màxim de 24 crèdits per a finalitzar els seus estudis universitaris en el curs acadèmic 2022-2023 i emet el corresponent informe en el qual es concreta el resultat de la valoració efectuada.  
  
A la vista de l'esmentat informe, la Subdirecció General d'Universitats, com a òrgan instructor del procediment, tal com s'estableix en l'article 16 de la resolució de convocatòria, eleva la proposta de concessió, amb indicació de l'import a compensar a les universitats valencianes, així com la relació de l'estudiantat beneficiari de les ajudes i l'estudiantat no beneficiari, amb el motiu de denegació.  
  
Per la qual cosa, vist l'informe de la comissió de selecció i la proposta de l'òrgan instructor, de conformitat amb l'article 18 de la resolució de convocatòria, i com a directora general d'Universitats, per delegació de la Conselleria d'Innovació, Universitats, Ciència i Societat Digital, prevista en aquest article, resolc:  
  
Primer  
Concedir la beca per a la realització d'estudis universitaris durant el curs acadèmic 2022-2023 en les universitats de la Comunitat Valenciana a les persones sol·licitants de la beca a les quals resta un màxim de 24 de crèdits per a finalitzar els seus estudis universitaris, que compleixen els requisits establits en la resolució de convocatòria i s'esmenten en l'annex I d'aquesta resolució.  
  
Segon  
Denegar la beca a les persones sol·licitants esmentades en l'annex II d'aquesta resolució, ja que no compleixen algun dels requisits establits en la resolució de convocatòria.  
  
Tercer  
Sufragar el cost d'aquesta beca, a càrrec de l'aplicació pressupostària 82.10.10.275.02.1, línia de subvenció S1313000 «Beques alumnat ensenyaments universitaris i estudis superiors» del programa pressupostari 422.60 «Universitat i Estudis Superiors» del pressupost de la Generalitat 2023, dotada amb un import global de 06.963.105 € (trenta-un milions cinc-cents mil euros), i destinar per a la concessió d'aquesta un import màxim de 180.000 euros (Cent huitanta mil euros).  
  
Compensar a les universitats valencianes un import global de 86.192,73 € (huitanta-sis mil cent noranta-dos euros amb setanta-tres cèntims), en concepte de taxa de matrícula de l'alumnat esmentat en l'annex I amb el desglossament per universitats següent:  
  
Universitat Crèdits en 3a matrícula Crèdits en 4a matrícula Import total  
U. València 11.321,32 € 3.051,90 € 14.373,22 €  
U. Politècnica València 10.502,79 € 2.887,29 € 13.390,08 €  
U. Alacant 27.314,49 € 14.448,96 € 41.763,45 €  
U. Jaume I 4.468,36 € 894,42 € 5.363,18 €  
U. Miguel Hernández 5.291,94 € 6.010,86 € 11.302,80 €  
TOTAL 86.192,73 €  
  
  
Quart  
Ordenar la publicació de la relació de les persones sol·licitants a les quals es concedeix o denega la subvenció en el Diari Oficial de la Generalitat Valenciana.  
  
Cinqué  
Publicar la relació de persones sol·licitants a les quals es concedeix o denega la subvenció en la pàgina web de la Conselleria d'Innovació, Universitats, Ciència i Societat Digital:  
http://innova.gva.es/va/web/universidad/ayudas-y-becas  
  
Sisé  
La present resolució tindrà efecte el mateix dia de la seua signatura.  
Contra la present resolució, que posa fi a la via administrativa, podrà interposar-se amb caràcter potestatiu recurs de reposició davant la consellera d'Innovació, Universitats, Ciència i Societat Digital en el termini d'un mes, comptador des de l'endemà de la seua publicació, de conformitat amb el que estableixen els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé interposar directament recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la seua publicació, d'acord amb els articles 10, 14 i 46 la Llei 29/1998, de 13 de juliol, reguladora de la jurisdicció contenciosa administrativa.  
  
València, 12 de juny de 2023.- La directora general d'Universitats (Delegació conferida en virtut de l'article 18 de la Resolució de convocatòria de 27 de desembre de 2022, DOGV núm. 9529, de 08.02.2023): Pilar Ezpeleta Piorno.